'Oscar Tabarez (lair ana ing Montevideo, Uruguay, tanggal 3 Maret 1947). Oscar Tabarez anduwèni jeneng dawa yaiku Oscar Washington Tabarez Silva. Dèwèké yaiku pimpinan kasewelasan bal-balan Uruguay ing Piala Dunia 2018. Cilikané Oscar Tabarez uwis duwèni tresna karo dolanan bal-balan. Dhèwèké kerep dolanan bal-balan ana ing lapangan cilik nganti lapangan sing gedhé. Ana ing umur 20 taun Oscar Tabarez wiwit mèlu gabung ing klub Sud America. Tabarez akèh nglakoni pindhah grup, posisiné ing klub-klub iku yaiku dadi pemain bertahan, ananging kariré anggoné main bal-balan ora apik. Oscar Tabarez ya anduwèni jeneng julukan yaitu 'Èl Maéstro' utawa guru kang saktenan-tenané guru ana ing jaba lan jero lapangan, amarga pancèn dhèwèké wis mulang ing sekolah sawisé gagal dadi pemain bal-balan. Senajan seka taun 2016 Oscar Tabarez divonis duwèni sindrom Guillain-Barre, sing dadèkaké dhèwèké angèl lumaku, butuhaké tompangan, lan kadhang gunakaké kursi rodha, Oscar Tabarez tetep kukuh bakuh lan semangat dadi pelatih bal-balan tim Uruguay.

Tabarez yaitu guru ing sakwalike kamenangan saka tim La Celeste. Dèwèké saiki ngidak umur 71 taun. Oscar Tabarez yaiku pelatih sing paling tuwa ana ing Piala Dunia 2018. Kunci kasuksèsan sing dicekel Oscar Tabarez ana ing bal-balan yaiku keseimbangan. Tim bal-balan sing dèwèké latih mesthi main nganggo keseimbangan ing saben wektuné. Wis 12 taun suwéné dhèwèké dijaluk dadi pelatih Uruguay. Pengaruhé Tabarez ing negarané ora mung winates ing kamenangan, nanging uga dadi arsitèk ingkang nglairaké rong pemain bal-balan Uruguay.

Tabarez uga nuntun program sing tujuané bisa nemokaké bakat anyar lan berkembang. Kerja kasebut ngasilaké woh sing legi yaiku tim nasional U-17 lan U-20 sing tambah akèh ing Piala Dunia. Salah sawijining asil saka karyané iki uga katon ing Piala Dunia 2018 ing wektu iki yaiku tokoh Rodrigo Bentancur lan Matias Vecino, loro karyawan enom sing duwé kemampuan tèknis. Pamuter bal-balan jinis kasebut arang digawé ing Uruguay taun 1990-an lan 2000an.

Kariré wektu dadi pelatih luwih moncèr tinimbang wektu Oscar Tabarez isih dadi pemain bal-balan. Dhèwèké dikontrak luwih seka sak grup bal-balan. Tuladhané ana grup Danubio, Montevideo Wanderes, lan Penarol. Oscar Tabarez gawa Penarol anjuwarai Copa Libertadores taun 1877. Setaun sawisé kuwi, dhèwèké mbalèni nglatih tim nasional Uruguay lan gawa tim Uruguay mèlu ubengan 16 gedhé Piala Dunia 1990.

Oscar Tabarez tansah nandur sikap lan idéologi ingkang kuwat kanggo tim nasional Uruguay. Garra Charrua tansah dadi senjata kang wadi kanggo Oscar Tabarez lan tim Uruguay. Garra sing duwèni arti cakar lan Charrua yaiku suku Indian sing ana ing Uruguay abad ingkang kaping 19.

Préstasi 
Oscar Tabarez uwis tau dadi juwara Copa Amerika 2011. Ora mung kuwi préstasi Oscar Tabarez yaiku wis tau dadi pelatih ana ing Semi Final Piala Dunia 2010. Dhèwèké uga diwenehi anugrah gelar South American Coach of The Year, 2010, 2011 lan uga gelar IFFHS World's Best National Coach 2011.

Kepelatihan 

 1980–1983     : Bella Vista
 1983               : Uruguay U-20
 1984               : Danubio
 1985–1986     : Wanderers
 1987               : Peñarol
 1987               : Uruguay U-20
 1988               : Deportivo Cali
 1988–1990     : Uruguay
 1991–1993     : Boca Juniors
 1993–1994     : Peñarol
 1994–1995     : Cagliari
 1996               : Milan
 1997–1998     : Oviedo
 1998–1999     : Cagliari
 2001              : Vélez Sársfield
 2002              : Boca Juniors
 2006              : Uruguay

Karir Sénior 

 1967 – 1971 	  Sud América
 1972 – 1973 	 Sportivo Italiano
 1975             	 Wanderers
 1976             	 Fénix
 1976 – 1977 	 Puebla
 1977–1979   	 Bella Vista

Réferènsi